Castellammarese-klanen var bedre organiseret og samlet end [[Genovese-familien|Masserias bande]]. Maranzano havde allierede i flere andre amerikanske byer, der havde mafia-organisationer med udspring i Castellammarese.<ref name="Raab"/> I 1931 skiftede momentum i krigen til fordel for Maranzano. I foråret 1931 besluttede en gruppe yngre medlemmer af Masserias familie at skifte til Maranzanos bande. De unge medlemmer var en gruppe, kaldet "De unge tyrkere", der omfattede en række senere mafiabosser, herunder [[Lucky Luciano|Charles "Lucky" Luciano]], [[Vito Genovese]], [[Frank Costello]], [[Tommy Lucchese]], [[Albert Anastasia]] og [[Joe Adonis]].<ref name="MafEnc"/> Gruppen var utilfredse med Masserias grådighed og gammeldags ledelsesstil. Lederen af De unge tyrkere, Charles Luciano, indgik en hemmelig aftale med Maranzano, hvor Luciano ville sørge for, at Masseria blev likvideret mod til gengæld at blive underboss i Maranzanos familie og at overtage Masserias territorium. Masseria blev likvideret den 15. april 1931 under et restaurantbesøg med Luciano i [[Coney Island|Coney Island,]] da en gruppe bevæbnede mænd, formentlig Genovese, Anastasia, Adonis og [[Benjamin Siegel|Bugsy Siegel]] stormede restauranten og skød Masseria, mens Luciano kortvarigt var gået på toilettet.<ref name="Raab"/>
Organisationer